Χουσεΐν Μουμίν

Ο **Χουσεΐν Μουμίν** (γενν. Κομοτηνή, 24 Μαρτίου 1987) είναι Έλληνας ποδοσφαιριστής, ο οποίος αγωνίζεται ως αμυντικός μέσος για τον Πανθρακικό.
## Καριέρα
Ο Μουμίν, καταγόμενος απόν το ακριτικό Πάσσο Ροδόπης , ξεκίνησε την καριέρα του από τα τμήματα υποδομών του Πανθρακικού και το 2004 προωθήθηκε στην πρώτη ομάδα του συλλόγου, που αγωνιζόταν εκείνη τη σεζόν 2004/05 στο πρωτάθλημα της Δ’ Εθνικής κατηγορίας. Ο Πανθρακικός κατέλαβε την πρώτη θέση και μαζί και την άνοδο στη Γ’ Εθνική.

Παράλληλα, οι εντυπωσιακές εμφανίσεις του με την ομάδα της Κομοτηνής τράβηξαν γρήγορα την προσοχή της γειτονικής Scoda Ξάνθης, αλλά τελικά υπέγραψε το 2005 πενταετές συμβόλαιο  με τον ΠΑΟΚ.

Κατά την πενταετή παρουσία του στην Τούμπα, κατέγραψε 24 συμμετοχές ενώ ενδιάμεσα παραχωρήθηκε δανεικός στον Πανσερραϊκό  (2008 -10 συμμετοχές στη  Β’ Εθνική) και τον Παναιτωλικό (2008-11).  

Κατά την πρώτη του χρονιά στο Αγρίνιο, ο Παναιτωλικός κατέλαβε τη 2η θέση στο πρωτάθλημα του Β’ ομίλου της Γ’ Εθνικής και απαιτήθηκε αγώνας μπαράζ μεταξύ των ομάδων που κατέλαβαν τη δεύτερη θέση στους ομίλους τους, ώστε να προκύψει η τρίτη ομάδα που θα ανέβει στην Β´ Εθνική. Νικητής της αναμέτρησης αυτής υπήρξε ο  Παναιτωλικός, (με σκορ 2-1 και γκολ του Παλαιολόγου με καρφωτή κεφαλιά στο τελευταίο λεπτό των καθυστερήσεων) επί της  Ρόδου.

Ο Μουμίν υπήρξε βασικό και αναντικατάστατο στέλεχος της μεσαίας γραμμής των Αγρινιωτών και κατά την διάρκεια του τριετούς δανεισμού του στον Παναιτωλικό κατέγραψε 87 συμμετοχές (30 στη Γ’ και 57 στη Β’ Εθνική) σκοράροντας παράλληλα και 2 τέρματα.
Μάλιστα στις 8 Μάιου του 2011, ο Παναιτωλικός, με τον Μουμίν στη σύνθεσή του, κατέκτησε την άνοδο στην Α΄ Εθνική έπειτα 34 ολόκληρα χρόνια. 

Με τη λήξη του συμβολαίου του με τον ΠΑΟΚ τον Ιούνιο του 2011, ο Μουμίν, εκ των βασικών συντελεστών της ανόδου του Παναιτωλικού στη μεγάλη κατηγορία, ανταμείφτηκε υπογράφοντας νέο συμβόλαιο, αυτή τη φορά ως ελεύθερος παίκτης,  και παρέμεινε κάτοικος Αγρινίου για ακόμη 2 χρόνια. 
Την επόμενη διετία ο Παναιτωλικός υποβιβάστηκε (σεζόν 2011/12) και ξανανέβηκε στην Α’ Εθνική (2012/13) με τον Μουμίν να έχει μειωμένο χρόνο συμμετοχής στους αγώνες.

Το καλοκαίρι του 2013, ο Μουμίν ανανέωσε για ακόμη ένα χρόνο την παραμονή του στον **Τίτορμο**. 

Επόμενοι σταθμοί της καριέρας του υπηρξαν: η Λαμία (2014/15, 16 συμμετοχές- 1 γκολ) , και τα  Τρίκαλα (2015-17, 54 συμμετοχές και 5 γκολ). Τη σεζόν 2017–2018, αποτελώντας προσωπική επιλογή του τεχνικού διευθυντή, **Παύλου Μυροφορίδη**, μεταγράφηκε κι αγωνίστηκε με τα χρώματα του Άρη Θεσσαλονίκης,  κερδίζοντας ξανά τη άνοδο στη Α’ Εθνική.

Πραγματοποίησε το ντεμπούτο του με τη φανέλα των «κιτρίνων», στις 21 Σεπτεμβρίου 2017, στον εκτός έδρας αγώνα κυπέλλου εναντίον του Παναιγιάλειου  και βοήθησε σημαντικά την ομάδα του να κερδίσει την άνοδο της στην Superleague το 2018.

Αναλυτικότερα, στην μονοετή παρουσία του (2017/18) στον Άρη, κατέγραψε 30 συμμετοχές (28 στην Β΄ Εθνική και 2 συμμετοχές στο Κύπελλο Ελλάδας) χωρίς να σκοράρει κάποιο τέρμα.

Αν και υπέγραψε με τους «κίτρινους» συμβόλαιο διετούς διάρκειας , απροσδόκητα έμεινε ελεύθερος το καλοκαίρι του 2018, και μεταπήδησε στον συμπολίτη Ηρακλής Θεσσαλονίκης, τη νέα ομάδα του Μυροφορίδη. Με τη μετακίνησή του στον Ηρακλή,  έγινε ένας από τους ελάχιστους ποδοσφαιριστές που αγωνίστηκαν και στις τρεις μεγάλες ομάδες της Θεσσαλονίκης, σε ΠΑΟΚ, Άρη και Ηρακλή.

Λόγω των συσσωρευμένων οικονομικών προβλημάτων, η θητεία του Μουμίν στο «Γηραιού» υπήρχε βραχύβια (7 συμμετοχές) και στα τέλη Δεκέμβρη του 2018 έμεινε ελεύθερος και μεταπήδησε στον ΑΟΧ Κισσαμικό.

Η κρητική ομάδα κατέκτησε την 6η θέση, γεγονός που της έδωσε τη δυνατότητα να συμμετάσχει στη νέα κατηγορία που δημιουργήθηκε, τη Σούπερ Λιγκ 2. Από τη σεζόν 2019–20 η ομάδα μετονομάστηκε σε **Π.Α.Ε. Χανιά** και ο Μουμίν παρέμεινε στο δυναμικό της.

Τον Ιούλιο του 2020 έμεινε ελεύθερος από τα Χανιά και συνέχισε στη ομάδα της Ρόδου και στο πρωτάθλημα της Γ’ Εθνικής. 

Αν και αποτέλεσε μία από τις σημαντικότερες μετεγγραφές των «ελαφιών» στην καλοκαιρινή περίοδο, τον Μάρτιο του 2021 έλυσε τη συνεργασία του με την ομάδα για να συνεχίσει την καριέρα του στον Ιωνικό Νικαίας του Δημήτρη Σπανού (με τον οποίο είχαν συνεργαστεί και στον Άρη κατά τη σεζόν 2017/18) και στο πρωτάθλημα της Super League 2.

Με τη φανέλα του Ιωνικού, πραγματοποίησε 14 εμφανίσεις και βοήθησε καταλυτικά την ομάδα να καταλάβει την πρώτη θέση με 53 βαθμούς και να επιστρέφει στην κορυφαία κατηγορία. Μάλιστα σκόραρε το μοναδικό του τέρμα ως παίκτης του Ιωνικού, στο καθοριστικό αγώνα κόντρα στον Εργοτέλη, κλειδώνοντας την άνοδο των Πειραιωτών στην Α’ Εθνική. 

Στις 15 Σεπτεμβρίου 2021, ο έμπειρος Κομοτηναίος μεσοαμυντικός  αποχαιρέτησε τον Ιωνικό και επέστρεψε ξανά στη Ρόδο υπογράφοντας αυτή τη φορά μονοετές συμβόλαιο με την άλλη ομάδα του νησιού, τον  Διαγόρα Ρόδου. Με τους «κυανέρυθρους» κατέγραψε 26 συμμετοχές.

Τον Αύγουστο του 2022 επέστρεψε στην Θεσσαλονίκη και υπέγραψε διετές συμβόλαιο συνεργασίας με τον Απόλλων Πόντου, ενισχύοντας τη μεσαία γραμμή της ομάδας.

Το καλοκαίρι του 2024, με τη λήξη του συμβολαίου του, η οποία συνέπεσε με τον υποβιβασμό του Απόλλων Πόντου στη Γ΄Εθνική, ο Μουμίν  σε ηλικία 37 ετών, επέστρεψε στα «πάτρια εδάφη», υπογράφοντας με τον Πανθρακικό. 

Το καλοκαίρι του 2025, ο Μουμίν ανανέωσε για ακόμη ένα έτος την θητεία του στην ομάδα του Πανθρακικού. 

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Πομάκοι
Κατηγορία:Μέσοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας